
TIESĪBU PIEŠĶIRŠANA SIA “ANGERN” VEIKT DRAUDZĪBAS IELAS IZBŪVI POSMĀ NO ĪPAŠUMA DRAUDZĪBAS IELĀ 27, JELGAVĀ LĪDZ ATMODAS IELAS BRAUKTUVEI

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas valstspilsētas pašvaldības (turpmāk – Pašvaldība) iestādes “Centrālā pārvalde” Būvvaldē (turpmāk – Būvvalde) 2026. gada 22. aprīlī Būvniecības informācijas sistēmā (lietas Nr. BIS-BL-928428-16720) saņemts būvniecības iesniegums autoceļam un ielai “Draudzības ielas posma izbūve zemesgabalā ar kadastra apzīmējumu 0900 003 0308, Jelgava” (turpmāk – Būvniecības iecere), kas paredz veikt Draudzības ielas izbūvi (zemes vienības kadastra apzīmējums 0900 003 0308) posmā no īpašuma Draudzības iela 27, Jelgava (kadastra apzīmējums 0900 00 0151) līdz Atmodas ielas (zemes vienības kadastra apzīmējums 0900 003 0307) brauktuvei, paredzot izbūvēt brauktuvi 6.00m platumā ar 1.50m platu nomali labajā pusē, gājēju ietvi 2.50m platumā, divdesmit astoņas autostāvvietas, lietus ūdens kanalizācijas tīklu (grāvju) sakārtošanu un inženiertīklu (ūdensapgāde un kanalizācija (ārējā), elektroapgāde un apgaismojums (ārējais)) izbūvi, kas nepieciešami objektam “Piecu daudzdzīvokļu dzīvojamo ēku jaunbūve Atmodas iela 30, Jelgavā”.
Pamatojoties uz Zemesgrāmatu datubāzes informāciju (Jelgavas pilsētas zemesgrāmatas nodalījums Nr.100000609425, Nr.100000605062) nekustamo īpašumu Draudzības iela, Jelgava (kadastra Nr.0900 003 0308) un Atmodas iela, Jelgava (kadastra Nr.0900 003 0307) īpašnieks ir Pašvaldība.
2026. gada 26. maijā Pašvaldībā saņemts SIA “ANGERN” iesniegums, kurā norādīts, ka SIA “ANGERN” apņemas veikt Draudzības ielas izbūvi (zemes vienības kadastra apzīmējums 0900 003 0308) posmā no īpašuma Draudzības iela 27, Jelgava (kadastra apzīmējums 0900 00 0151) līdz Atmodas ielas (zemes vienības kadastra apzīmējums 0900 003 0307) brauktuvei par saviem līdzekļiem un pēc nodošanas ekspluatācijā nodot to bez atlīdzības Pašvaldības īpašumā.
Ņemot vērā minēto un saskaņā ar Pašvaldību likuma 10. panta pirmās daļas 16. punktu,

JELGAVAS VALSTSPILSĒTAS PAŠVALDĪBAS DOME NOLEMJ:
1. Piešķirt SIA “ANGERN”, reģistrācijas numurs 40203503561, tiesības veikt Draudzības ielas izbūvi (zemes vienības kadastra apzīmējums 0900 003 0308) posmā no īpašuma Draudzības iela 27, Jelgava (kadastra apzīmējums 0900 00 0151) līdz Atmodas ielas (zemes vienības kadastra apzīmējums 0900 003 0307) brauktuvei par saviem līdzekļiem.
2. Pilnvarot Jelgavas valstspilsētas pašvaldības izpilddirektoru slēgt vienošanos ar SIA “ANGERN” par Draudzības ielas (zemes vienības kadastra apzīmējums 0900 003 0308) izbūvi līdz Atmodas ielas (zemes vienības kadastra apzīmējums 0900 003 0307) brauktuvei.
3. Pēc Draudzības ielas (zemes vienības kadastra apzīmējums 0900 003 0308) izbūves līdz Atmodas ielas (zemes vienības kadastra apzīmējums 0900 003 0307) brauktuvei un nodošanas ekspluatācijā Jelgavas valstspilsētas pašvaldībai pieņemt to bez atlīdzības Jelgavas valstspilsētas pašvaldības īpašumā.

